google/wiki40b huggingface dataset:
Aune Sand

Virksomhet

Sand er mest kjent for å ha regissert og spilt hovedrollen i filmen Dis fra 1995. Filmen er karakterisert som en av de hundre dårligste filmene på filmdatabasen IMDb. Harald Kolstad i Dagsavisen nektet å gi filmen terningkast, og skrev: «Å gi Dis en 1’er ville være å innrømme produktet rett til kalle det en film; dét er jeg ikke villig til».
Sand viste i 2009 klipp fra en ny film kalt Dådyr som han har arbeidet med i mer enn ti år. Hans stesønn og Aylar Lie har roller i filmen. Sand sa i et intervju at Lie «er det største talentet Norge har sett siden Liv Ullmann». Om filmen har Sand sagt: «Jeg skal en gang for alle tilintetgjøre norsk film, og vise alle hvem som er den store keiseren av Film-Norge» og beskrev filmen som: «en orgasme av det vakreste og mest yndige på jordkloden».
Aune Sand og tvillingbroren Vebjørn Sand, som også er en kjent kunstmaler, eide og drev tidligere familiebedriften Galleri Sand, men solgte galleriet i 2008.  I 2009 åpnet han et nytt galleri i New York sammen med Vebjørn.
I 2015 debuterte Sand som forfatter med den erotiske romanen Jordbærmus. I VG anmeldte Sindre Hovdenakk Jordbærmus til terningkast én.

Privatliv

Aune Sand er er sønnen til billedkunstneren Øivind Sand. I 1996 giftet han seg med den ukrainske modellen Tatjana Lissovskaja, men de ble skilt etter to år. Aune er samboer med kunstner Marianne Aulie.
Enhetstesting

Enhetstesting er en type programvaretesting som blir brukt innen programmering, hvor individuelle biter av kildekode eller dataprogrammer, sammen med tilhørende kontrolldata, brukerprosedyrer og operasjonsprosedyrer, testes for å se om de er egnet for en gitt type bruk. En kan si at en testenhet er den minste testbare enhet som tilbyr en gitt funksjon. I procedural programming så kan en enhet være en komplett modul, men det er vanligere at en funksjon eller prosedyre brukes. I objektorientert programmering er en testenhet ofte et helt grensesnitt, for eksempel en klasse, men kan også være en enkelt metode. Enhetstester er korte programfragmenter skapt av programmerere eller av og til white box testers i løpet av utviklingsprosessen. Enhetstesting er grunnlaget i komponenttesting.
Ideelt så er hvert testtilfelle uavhengig fra alle andre. Substitutter slik som method stubs, mock objects, fakes, og test harnesseses kan bli brukt for å assistere testing av en isolert modul. Enhetstester blir typisk skrevet og kjørt av programvareutviklere for å verifisere at kode tilfredsstiller krav til design og oppførsel.
Stanley Matthews

Priser

I 1956 ble han tildelt Gullballen som dette år ble innstiftet av det franske bladet France Football der han ble utropt til å være dette års beste europeiske fotballspiller. I 1965 ble Matthews, som den første fotballspilleren noensinne, slått til ridder for sine prestasjoner på fotballbanen. Matthews ble også utnevnt til kommandør av Order of the British Empire.
Hunsfos Bryggeri

Hunsfos Bryggeri AS (etablert 2014, organisasjonsnummer 913 052 803) er et bryggeri i Vennesla.  Bryggeriet ligger i det tidligere Møllehuset til tidligere Hunsfos Fabrikker og startet med produksjon av øl i januar 2016.  Bryggeriet driver håndverksproduksjon av øl, med elementer fra og i lokalene til den tidligere papirfabrikken.  Bryggeriet produserer her ølsortene Sitrongress Lager, Session IPA, Yankee Pale Ale og Porter.
Hunsfos bryggeri satser blant annet på ølsmaking og andre typer arrangementer ved bryggeriet. 
Bryggeriet tilbyr øl på fat til restauranter på Sørlandet som ønsker lokalt brygg, i tillegg til flaskeøl for salg i butikk og på Vinmonopolet.
Byun Baekhyun

Oppvekst

Som tenåring gikk Baekhyun på Jungwon High School. Han har en eldre bror som heter Baekbeom og er syv år eldre. Baekhuyn er utøver av den koreanske kampsporten hapkido. Han dannet et skoleband med navn Coma, (혼수상태) hvor han var vokalist. Bandet opptrådte på konkurranser og arrangementer, og vant en pris på en lokal rockefestival.
Før han fikk kontrakt med SM tok han pianotimer hos Kim Hyun Woo fra bandet DickPunk. 
Han holdt på å forberede seg til opptaksprøver til universitet da han ble oppdaget og spurt om å bli med SM Entertainment i 2011 gjennom SMs Casting System.

EXO

Baekhyun og Chen (EXO-M) var de siste som ble tatt opp som medlemmer av EXO. Baekhuyn er en av EXOs tre hovedvokalister; de to andre er Chen og D.O (EXO-K). Baekhyun og Chen er hovedvokalister for hver sin undergruppe. Den 30. januar 2012 ble Baekhyun presentert som EXOs niende medlem, bare et par måneder etter at han startet å øve med de andre. Baekhyun har uttalt at Rain er en av hans viktigste forbilder, og at han håper å få en tilsvarende suksess som Rain.

Soloaktiviteter

Baekhyun har siden februar 2014 delt programlederansvar med EXO gruppemedlem Suho for det koreanske musikkshowet Inkigayo. I juli 2014 hadde han en av hovedrollene i en koreansk oppsetning av musikalen Singin' in the Rain, som ble produsert av SM C&C. Han spilte i musikalen sammen med Super Juniors Kyuhyun og Girls' Generations Sunny.
I juli 2019 ga han ut et album med tittelen City Lights. Utgivelsen slo an i hele verden, og gikk til topps på salgslisten i Norge. I forbindelse med lanseringen opplyste han at han allerede var i gang med å forberede sitt neste album. 
Per juli 2019 forelå planer om at Baekhyun i august 2019 skulle debutere med et nytt "band". De øvrige medlemmene av dette skal etter sigende være Kai fra EXO. Nct  Mark,Taeyong og WayV's Lucas og Ten. Shinees Taemin.
Daniela Ruah

Bakgrunn

Ruah ble født i Boston i USA av portugisiske foreldre. Faren var kirurg og moren øre-nese-hals-lege. Da Ruah var fem år gammel, flyttet familien tilbake til Portugal, der hun gikk på en engelskspråklig skole. Som 16-åring hadde hun sine første roller i portugisiske telenovelaer, og hun vant en dansekonkurranse på portugisisk fjernsyn. Da hun var 18 år, flyttet hun til England og tok en bachelorgrad i utøvende kunst ved London Metropolitan University. Hun flyttet deretter tilbake til Portugal og fortsatte skuespillerkarrieren, før hun flyttet til New York i 2007 for å studere ved Lee Strasberg Theatre and Film Institute.
Hun har jødisk opphav, både sefarder og askenaser. Faren er av portugisisk-marokkansk-jødisk opphav, og morens familie var russisk-ukrainske jøder som flyttet til Portugal.

Karriere

Ruah startet karrieren i portugisiske såpeoperaer som tenåring og hadde sin første større rolle som 16-åring, da hun spilte Sara i såpeoperaen Jardins Proibidos (norsk oversettelse: forbudte hager).
Etter å ha studert utøvende kunst ved London Metropolitan University, flyttet hun tilbake til Portugal for å fortsette karrieren. Hun vant i 2006 Dança Comigo (den portugisiske versjonen av Skal vi danse?) og fikk siden hovedroller i tv-serier, kortfilmer og teaterstykker. I 2007 flyttet hun New York for å studere ved Lee Strasberg Theatre and Film Institute.
Ruah spiller spesialetterforskeren Kensi Blye i NCIS: Los Angeles, som først ble første gang sendt 22. september 2009. I 2011 spilte hun samme rolle i en gjesteopptreden i serien Hawaii Five-0. I 2013 spilte hun i David Auburns dramastykke Proof ved Hayworth Theatre i Los Angeles.
I mai 2018 ledet Ruah Eurovision Song Contest 2018 sammen med Catarina Furtado, Sílvia Alberto og Filomena Cautela.
Ruah er gift og har to barn.
Rune Slagstad

Biografi

Slagstad har røtter fra gården Slagstad på nordsiden av Gloppefjorden i Gloppen kommune, men er født og oppvokst i Bergen. Han bor nå i Oslo, hvor han er gift med advokat Anine Kierulf. Han har tre barn.
Han tok magistergraden i sosiologi 1975 og ble dr. philos. i 1986 med avhandlingen Rett og politikk – et liberalt tema med variasjoner. Slagstad var forlagsredaktør i Pax Forlag 1971 til 1978 og medredaktør av PaxLeksikon fra 1978 til 1981. Fra 1987 til 1999 var han redaktør for den til slutt 42-binds sakprosaserien Det blå bibliotek, som ble utgitt av Universitetsforlaget.
Han har vært tilknyttet Institutt for samfunnsforskning fra 1989, der han var forskningsleder innenfor Norges forskningsråds program «Ledelse, Organisasjon, Styring» (LOS). I denne perioden hadde han også bistillinger som professor ved Universitetet i Oslo (rettsteori, statsvitenskap og teologi). Ett resultat av LOS-arbeidet var verket De nasjonale strateger, en nyfortolkning av det norske moderniseringsprosjekt siden 1800-tallet. I 2008, på dagen 10 år etter lanseringen av De nasjonale strateger, lanserte han boken han selv kaller en oppfølger; (Sporten): en idéhistorisk studie. I 2010 var Slagstad redaktør for festskriftet, Elster og sirenenes sang utgitt på Pax Forlag, utgitt til Jon Elsters 70-årsdag. I 2012 kom boken Spadestikk, betegnet som "en slags intellektuell selvbiografi".
Slagstad ble i 2006 ansatt ved kallelse som professor i profesjonenes teori og historie ved Senter for profesjonsstudier ved Høgskolen i Oslo. Han er den første som er ansatt i en full professorstilling ved kallelse ved HiO.
Slagstad er nå tilknyttet Institutt for samfunnsforskning, der han arbeider med en studie om skandinavisk sedelighet.
Han er medlem av Det Norske Akademi for Sprog og Litteratur, styremedlem i Fondet for dansk-norsk samarbeid (1998–) og medlem av Det Norske Videnskaps-Akademi (2002–). Han har tidligere vært nestleder i Sosialistisk Venstreparti og styremedlem i Morgenbladet (2003–2009). Rune Slagstad fikk Neshornet, Klassekampens kulturpris, for 2013.
Phymatodes (biller)

Utseende

Middelsstore, blanke trebukker med litt flat kroppsform. På farge kan de være rødlige, brune eller svarte, ofte varierer dette innen artene. Antennene er tynne og kortere enn kroppen. Pronotum har rundede sider og er nærmest ovalt, dekkvingene er parallellsidige, noen ganger med metallisk glans.

Utbredelse

Slekten er utbredt i Holarktis, med flest arter i Nord-Amerika.
Friidrett under Panamerikanske leker 2019

Friidrett under Panamerikanske leker 2019. Friidrett var en av idrettene under de Panamerikanske leker 2019 i Lima i Peru. Konkurransen ble avviklet 28. juli til 11. august 2019.
Det var i 48 øvelser, 24 for kvinner og 24 for menn. Det ble konkurrert for første gang i øvelsen 50 km kappgang for kvinner under lekene. Dermed var det like mange friidrettsøvelser for kvinner som for menn..
Happy Feet

Handling

Filmen handler om keiserpingvinen Mumle (stemme av Elijah Wood) som lever med sin flokk I Antarktis. Mumle er ikke som andre pingviner da han absolutt ikke kan synge. I keiserpingvinenes samfunn (i filmen akkurat som i virkeligheten) må pingvinene synge for å finne sin livsledsager. Dette blir et stort problem for Mumle og hans foreldre begynner å skjønne at deres sønn kanskje aldri finner sin kjærlighet. Mumle får det vanskelig på skolen (en samling blant pingvinene) da han ikke kan delta i sangøvelsene under skoletimene. Han fordriver tiden sin ensom lengst bak i klassen, ofte nedsunken i egne tanker. 
Men istedenfor å synge så er Mumle ekstremt flink til å steppe.

Priser og nominasjoner

Ved den 79. Oscar-utdelingen ble filmen belønnet med Oscar for beste animasjonsfilm.
Mount Wedel-Jarlsberg

Mount Wedel-Jarlsberg er et isdekt fjell mellom Cooperbreen og Bowmanbreen, som ligger 3,7 km sørvest for Mount Ruth Gade i Quarles Range. Det ble oppdaget i desember 1911 av Roald Amundsen, og ble navngitt av ham etter Alice Wedel-Jarlsberg (1861–1913), den første konen til Fritz Wedel Jarlsberg (1855-1942), en norske diplomat.
Rygene Idrettslag

Fotball

A-laget i fotball spiller idag i 5. divisjon, etter å ha rykket ned fra 4. divisjon i 2010. Laget var sist i 3. divisjon fra 2001 til 2002.
Charidotis

Utseende

Små til middelsstore, oftest grønnlige bladbiller, nærmest sirkelrunde sett ovenfra, den midtre delen gjerne med noe metallisk glans. Ofte har den midtre delen svarte, ringformede tegninger og billen kan ligne på en skyteskive sett ovenfra. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Med utvidelsen blir kroppsformen oval og ganske flat. Larvene er korte og brede med litt uttrukket bakkroppsspiss som de gjerne holder bøyd fremover over kroppen. Kroppen er kledt med korte, kraftige pigger.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Slekten er utbredt i Mellom- og Sør-Amerika.
The Beste

The Beste var et norsk ad-hoc-band som ga ut to platene En sang for åtte kroner... og Blått i 1985 og 1987. Med tre tidligere medlemmer fra The Aller Værste! er navnet et helt tydelig spill på sistnevntes navn. Musikken er likevel betraktelig roligere og mer lavmælt enn dette.
Rowett Research Institute

Rowett Research Institute er et forskningssenter for studier av mat og ernæring, beliggende i Aberdeen i Skottland og opprettet i 1913. Instituttets første leder var John Boyd Orr, som senere vant Nobels fredspris. En annen av forskerne ved instituttet som utmerket seg var Richard Laurence Millington Synge som mottok Nobelprisen i kjemi i 1952. Instituttet er internasjonalt kjent for forskning som påviste sammenhengen mellom fattigdom, dårlig ernæring og dårlig helse. I dag er instituttet underlagt University of Aberdeen.

Historie

Instituttet ble grunnlagt i 1913 da University of Aberdeen og North of Scotland College of Agriculture ble enig om at et institutt for forskning innen dyrs ernæring burde etableres i Skottland. Den første direktøren var John Boyd Orr (senere Lord Boyd Orr) som flyttet fra Glasgow til «ødemarken i Aberdeenshire» i 1914. Orr la planer for utviklingen av instituttet og disponerte også £5000 for en laboratoriebygning i granitt ved Craibstone, ikke langt fra dagens institutt.
Ved utbruddet av første verdenskrig meldte John Boyd Orr seg til tjeneste i det britiske forsvaret, men returnerte etter fredsslutningen i 1919, med en stab på 4 personer for å begynne arbeidet i det nye laboratoriet. Orr fortsatte å arbeide for en utvidelse av instituttet og etterhvert vedtok regjeringen å betale halvparten av kostnadene, men angav at den andre halvparten måtte dekkes fra andre kilder. Pengene ble til sist donert av John Quiller Rowett, en forretningsmann og direktør for vin- og brennevinfirma i London.
Rowetts donasjon gav instituttet grunnlag for å kjøpe et større landområde (41 acre, tilsvarende 16,5 hektar) og Rowett donerte også £10 000 for bygninger. Pengene ble donert med et krav fra Rowett, «Hvis forskning på instituttet innen dyrs ernæring blir funnet å ha nytte for menneskers ernæring, så kan instituttet følge opp og forske på dette». Instituttet ble formelt åpnet i 1922 av Dronning Mary.
Den 1. juli 2008 ble instituttet slått sammen med University of Aberdeen og ble Rowett Institute of Nutrition and Health, College of Life Sciences and Medicine.
Jetzet.com

Jetzet.com var et norsk nettsted som ble etablert i oktober 2000 som Internetts svar på og konkurrent til det etablerte kjendismagasinet Se og Hør.
Jetzet ble grunnlagt av journalist Gudmund Lindbæk. Jetzet forsøkte seg i både England og Norge før magasinet ble nedlagt.
Håndball-VM 2015 for kvinner

President's Cup

I President's Cup, spilles det om plassene 17-24 blant lagene som ikke gikk videre fra gruppespillet. Landene som kommer på 5.-plass i gruppespillet, spiller om 17.- til 20.-plass, mens landene som kommer på 6.-plass spiller om 21.- til 24.-plass.

All-starlag

All-starlaget ble annonsert 20. desember 2015:
Kilde: IHF.info
Pusuke

Pusuke (født 1. april 1985, død 5. desember 2011 i Tokyo, Japan), var verdens eldste hund som sto oppført i Guinness rekordbok fra desember 2010 og frem til sin død i desember 2011. Han er den niende eldste hunden noensinne.
I henhold til sin eier, hadde Pusuke vært aktiv, sunn og i god form frem til den dagen han døde, da han plutselig mistet appetitten og fikk pustevansker. Han døde noen få timer senere, i en alder av 26 menneske-år, eller 186 hundeår. Han var den tredje eldste levende hunden i verden på tidspunktet for hans død i desember 2011.
Russere i Norge

Russere i Norge, dvs personer som er født i Russland eller som har begge foreldre født i Russland, utgjorde pr 1. januar 2012 en gruppe på 16 833 personer i Norge hvorav 14 953 var førstegenerasjonsinnvandrere mens 1 880 var norskfødte etterkommere.
En tredjedel av disse er flyktninger fra blant annet Tsjetsjenia, og de fleste av disse flyktningene har kort botid i Norge.
Mange av de øvrige er russiske kvinner som kommer til Norge for å gifte seg med menn uten innvandrerbakgrunn. Norsk-russerne er en av de innvandrergruppene med høyest andel kvinner, i alt 67% kvinner; bare norsk-filippinerne har høyere kvinneandel. Russiske menn i Norge gifter seg i stor grad med russiske kvinner i Norge (75%, eller 681 av 912 ekteskap), mens russiske kvinner i Norge gifter seg med menn uten innvandrerbakgrunn (69%, eller 2253 av 3259 ekteskap). 
Mange av de russiske kvinnene er høyt utdannede, og andelen med høyere utdanning er større blant norsk-russerne (47%) enn i befolkningen som helhet (36%). Norsk-russiske har høyere sysselsetting enn norsk-russiske menn; 51 mot 45%. Dette er den eneste innvandrergruppen hvor kvinner er mer sysselsatt enn menn, og må sees i sammenheng med den spesielle sammensetningen av denne innvandrergruppen.
Russerne bor forholdsvis spredt ut over landet, og ingen annen innvandrergruppe har lavere andel bosatt i Oslo. Det bor tallmessig flest russere i Oslo, Rogaland, Akershus og Finnmark. Relativt flest norsk-russere bor i Finnmark, hvor de utgjør 1,2% av befolkningen. De kommunene hvor norsk-russere utgjør størst andel av befolkningen er Båtsfjord (2,81%), Sør-Varanger, Folldal, Deatnu/Tana og Vardø. 
Hittil har 22% av norsk-russerne fått norsk statsborgerskap. Antallet er økende. den lave andelen henger sammen med kort botid i Norge for manges vedkommende.
Forholdsvis mange russere oppholder seg i Norge som studenter. I 2005 ble det gitt studietillatelse fra UDI til 165 russere; noe som gjorde russerne til den tredje største fremmedstudentgruppen, bak amerikanere og kinesere.

Соотечественник

Tidsskriftet Соотечественник / Landsmann utgis 2-3 ganger i året av og for norsk-russere. Redaktør og utgiver er Tatjana Dahle.
Sort morbær

Beskrivelse

Stammen er kort og knudrete, og grenene er utsperrede. Barken er først grønn og en smule hårete. Senere blir den brun, og på gamle grener er den gråbrun og korkaktig. Knoppene sitter spredt, og de er lysegrønne, glatte og spisse. Bladene er hjerteformede med en grovt takket kant. Oversiden er gressgrønn, mens undersiden er lysegrønn. Blomstringen skjer i juli-august, men den ses ikke, da blomstene er grønne. Fruktene er sammensatte "bær", som ligner mye på fruktene i bjørnebærslekta. Frukten er grønn inntil den modner sent på sommeren, og blir nesten sort (derav navnet).

Ikke-synlige trekk

Rotnettet er grovt og dyptgående (hvis jorda ellers er porøs nok). Frukten har en svak aromatisk smak, men er likevel velsmakende når den er fullmoden. Til gjengjeld har den ikke stor holdbarhet. Det er fruktene (bærene) som er opphavet til navnet "morbær". Det er likevel verdt å nevne at denne frukten smaker mye bedre enn frukten som finnes hos hvitmorbær (Morus alba). Beskjæringen bør utføres i desember for å unngå at treet "blør".

Størrelse

10 x 10 m (15 x 10 cm/år).

Utbredelse

Sort morbær har vært dyrket så lenge, at man med sikkerhet ikke vet hvor treet egentlig stammer fra. Mye tyder dog på at planten er tilpasset forholdene på Kaukasusfjellenes sydøstvendte skråninger. Her finner man viltvoksende eksemplarer i blandede løvskoger sammen med blant andre ekte fiken, ekte mispel, påfuglbusk, granateple, ekte vinranke og kaukasisk alm. Sort morbær blir i dag også dyrket i Europa. Sort morbær har også blitt dyrket i sørvestlige Asia lenge, og mange betegner dette som treets opprinnelsessted. Ifølge Botanisk hage i Oslo og Århus er Kina opprinnelsesstedet for morbærtrærne.

Dyrkning og bruk

Sort morbær har vært dyrket lenge på grunn av dets spiselige frukt, og blir plantet og ofte naturalisert i store deler av Øst-Europa, inkludert Ukraina. I øst plantes den i Kina. Fruktene til iransk morbær eller sort morbær får en lilla-svart farge ved modning. Sort, rød og hvit morbær er utbredt i Nord-India, Pakistan, Iran og Afghanistan. I disse landene er trærne og frukten kjent ved det persiske navnet toot (morbær) eller shahtoot (شاه توت) (kongens eller "overordnedes" morbær). Syltetøy og sherbet (en kald drink) blir ofte laget av frukten i Midtøsten. Sort morbær ble innført i Storbritannia i det 17. århundre, i håp om at det ville være nyttig i dyrkningen av silkeormer.
Thynninae

Utseende

Små til middelsstore, gjerne gule og svarte vepser. Det er stor forskjell på kjønnene, hunnene er mye mindre enn hannene og vingløse, hannene er større og vingede.

Levevis

Disse artene er parasitoider som stort sett snylter på larver av biller (Coleoptera) som har larver i jorden.
De vingeløse hunnene er avhengig av å bli transportert av de større, flygedyktige hannene under parringen. Kanskje av denne grunnen finner man forholdsvis ofte hunner i parring med hanner av en annen art.

Utbredelse

Gruppen har de fleste artene i Australia.
Åmlibunad fra Aust-Agder for kvinner

Åmlibunad fra Aust-Agder for kvinner er en bunad som er konstruert basert på hvordan draktskikken var på første halvdel av 1800-tallet, og som dekker de områdene som tidligere tilhørte Åmli kirkesogn; Åmli, Gjøvdal, Tovdal og Mykland. Bunaden kalles også Aust-Agder-bunad.
Bunaden er basert på hvordan klesskikken var i første halvdel av 1800-tallet, og i utformingen av den ble det hentet inspirasjon fra skriftlige kilder, fra klesplagg som hadde vært i bruk i distriktet på sent 1700-tall og blant annet en akvarell av Johannes Flintoe.

Utforming

Livet på bunaden (med den lokale betegnelsen opplut) kan være i ensfarget ullstoff eller flerfarget damask, og er kantet med vevde band. Livet er kort og tydelig empireinspirert.
Stakken er i to-, tre- eller fireskafts vadmel, er sort og med en farget kant som vanligvis er rød, grønn og gul. Det følger også med en trøye i samme materiale og farger som stakken. Det finnes ni ulike forklesorter å velge mellom, både hvite linforklær med broderier og sorte forklær med rosemønstre. Skjorten som brukes til bunaden er i hvit lin med hvitsøm. På hodet brukes det skaut, enten hvitt linskaut med farget broderi eller mørke tørklær i ull, ullmusselin eller silke.
Sølvet som brukes til er basert på draktsølvmateriale fra området, og er rikt og mangfoldig.
Saudia

Flyflåte

Per november 2012 består flyflåten av følgende 135 fly:
Jakovlev Jak-41

Lignende fly

Andre type fly med VTOL-teknologi er blant annet Jak-38 og Hawker Siddeley Harrier. Det som imidlertid gjør Yak-41 spesielt er at det er supersonisk i tillegg til å ha VTOL. Et sånt fly har fremdeles ikke kommet i masseproduksjon på verdensbasis enda, men F-35B vil ha det.